Diari Oficial de la Generalitat Valenciana


Sumari del DOGV 3970, del 30-03-2001 (2001/2305)

RESOLUCIÓ d'11 de gener de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la signatura de la revisió salarial per a 2001, aplicable al Conveni Col·lectiu de l'empresa Grupo G, Protección y Seguridad SA. (Codi 8000312).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3970

Data del DOGV
:   30-03-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/2305


Data del document
:   11-01-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * conveni col·lectiu

RESOLUCIÓ d'11 de gener de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la signatura de la revisió salarial per a 2001, aplicable al Conveni Col·lectiu de l'empresa Grupo G, Protección y Seguridad SA. (Codi 8000312). [2001/2305]
  
Vist el text articulat de l'Acord sobre revisió salarial per a 2001, aplicable a l'empresa Grupo G, Protección y Seguridad, SA., subscrit el dia 20 de desembre de 2000 per la representació del personal treballador i de l'empresa, presentat davant d'aquesta Direcció General de Treball i Seguretat Laboral el dia 29 de desembre de 2000, en la qual s'estableixen les taules salarials per a l'any 2001, i de conformitat amb allò disposat en l'article 90, apartats 2 i 3, del Reial Decret Legislatiu 1/95, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/81, de 22 de maig, de Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/82, de 29 de desembre, acorda:
  
Primera
  
Ordenar que siga inscrit en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i que siga depositat el text original de l'Acta.
  
Segona
  
Disposar que siga publicat en el Diari Oficial de la Generalitat Valenciana.
  
València, 11 de gener de 2001.- El director general de Treball: Román Ceballos Sancho.
  
Acta de reunió
  
Sent les 10,00 hores del dia 20 de desembre de 2000, s'inicien converses sobre revisió salarial de Grupo G, Protección y Seguridad, SA., i es realitza la reunió als locals de l'empresa, ubicada a València, a la Gran Via Ferran el Catòlic núm. 67-2a, amb els assistents següents:
  
Per la patronal: Manuel García Yeves y David García Galera
  
Pel sindicat: Vicente Sanchis Blanquer y Salvador Martinez Valero
  
Ordre del dia
  
1. Negociació de l'augment de les taules salarials per a l'any 2001
  
2. Negociació de la paga extraordinària de beneficis
  
1. Negociació de l'augment de les taules salarials per a l'any 2001
  
L'oferta que presenta el delegat sindical, el senyor Sanchis Blanquer, és d'un augment, en tots els conceptes, de les taules salarials d'un 5%, i la patronal n'ofereix un del 3% en funció del càlcul del IPC.
  
Finalment acorden per unanimitat augmentar els salaris per a l'any 2001, amb efectivitat des de l'1 de gener de 2001 fins al 31 de desembre de 2001, un 4% sobre les taules de l'any 2000.
  
2. Negociació de la paga extraordinària de beneficis
  
El delegat sindical proposa el pagament d'una paga extraordinària de beneficis que es faria efectiva el març, i que tindria un període de meritació comprés entre l'1 de gener i el 31 de desembre de l'any anterior al pagament d'aquesta paga extraordinària de beneficis.
  
La patronal accepta la proposta amb la condició que en l'any 2001 es pague aquesta paga extraordinària de beneficis computant-la des de l'1 de juliol fins al 31 de desembre de 2000, sent per a l'any 2002 i successius el període de meritació comprés entre l'1 de gener i el 31 de desembre de l'any anterior.
  
Finalment acorden per unanimitat el pagament d'una paga extraordinària de beneficis que es farà efectiva durant el març. El primer pagament es realitzarà el mes de març de 2001 i per un període de meritació comprés entre l'1 de juliol al 31 de desembre de 2000; a partir de l'any 2002, i en endavant, el període de meritació passarà a ser de l'1 de gener al 31 de desembre de l'any anterior al pagament de la paga extra de beneficis, sent l'import equivalent a 15 dies de salari bàsic per a la corresponent de l'any 2001, i de 30 dies de salari bàsic per als anys següents.
  
I perquè siga vàlid aquest acord, se signa al peu de l'escrit a les 13.30 hores del mateix dia.
  
El delegat sindical: Vicente Sanchis Blanquer
  
Un treballador: Salvador Martínez Valero
  
L'apoderat de Grupo G, Protección y Seguridad, SA: Manuel García Yeves.
  
L'encarregat de Servicis, conseller accionista: David García Galera.
  
Es faculta Vicente Sanchis Blanquer perquè deposite aquesta revisió salarial davant de l'organisme competent.